25
मैंने एडमिशन ही नहीं िलया
मैं बीवीएम कॉलेज में बीएससी नर्सिंग की रेगुलर स्टूडेंट हूं। मैंने दूसरे कॉलेज में एडमिशन ही नहीं लिया है। गड़बड़ी किसी और ने की है और उसकी सजा मुझे भुगतनी पड़ रही है। मेरे पास फीस जमा करने के भी पैसे नहीं हैं।
दीपिका राजभर, पीड़ित छात्रा
शासन ने बीएससी नर्सिंग कोर्स में एडमिशन लेने वाले छात्र-छात्राओं के लिए 25 हजार रुपए की छात्रवृत्ति निश्चित की है। दरअसल, वर्ष 2012 तक छात्रवृत्ति के राशि निर्धारण में भारी विसंगति थी। इसमें प्राइवेट कॉलेज ज्यादा ट्यूशन फीस लेते थे और सरकारी कॉलेज कम। इसके चलते शासन दोनों कॉलेजों में पढ़ने वाले एक ही वर्ग के छात्रों को अलग-अलग स्कॉलरशिप का भुगतान करता था। वर्ष 2013 में कोर्स के हिसाब से राशि निर्धारित की गई और अब उसी हिसाब से भुगतान किया जाता है।
हजार रुपए मिलती है छात्रवृत्ति
डीबी स्टार ग्वालियर
स्कॉलरशिप वितरण में हुए 400 करोड़ रुपए से अधिक राशि के घपले की जांच वर्तमान में लोकायुक्त व ईओडब्ल्यू द्वारा की जा रही है। शासन ने भी यह माना है कि स्कॉलरशिप वितरण में प्राइवेट कॉलेजों ने बहुत गड़बड़ी की है, लेकिन इसके बावजूद कोई व्यवस्था नहीं हो पा रही है, जिससे इस गड़बड़ी पर लगाम लग सके।
यह निकली है गड़बड़ी: दीपिका ने जब मुरैना की छात्रा के दस्तावेजों को निकलवाया, तो पता चला कि उसमें उसकी दसवीं कक्षा का रोल नंबर 184218128 और 12वीं कक्षा का रोल नंबर 224200558 लिखा था। मार्कशीट की फोटोकॉपी भी लगी हुई थीं, जबकि दीपिका ने कभी उस कॉलेज में एडमिशन के लिए संपर्क भी नहीं किया। इन दस्तावेजों में आईडी प्रूफ में दीक्षा कुमार का नाम लिखा हुआ था। यह छात्रा नीमच में पढ़ती है।
मामले की जांच कराएंगे
यह मामला मेरे संज्ञान में नहीं है, लेकिन छात्रा को स्कॉलरशिप नहीं मिल रही है, तो यह मामला गंभीर है। मैं मामले की जांच कराकर इस प्रकरण का निराकरण कराऊंगा। अगर कॉलेज या विभाग की गलती है, तो हम इस मामले में एक्शन लेंगे।
केके श्रीवास्तव, संभागीय उपायुक्त आदिम जाति कल्याण विभाग
प्रदेश में हुए करोड़ों के छात्रवृत्ति घोटाले की चल रही है जांच
हमें नहीं मिलती स्कॉलरशिप
स्कॉलरशिप वितरण को लेकर प्रशासन द्वारा कॉलेज की जांच की जा रही है, जिसके चलते हमारे छात्रों को छात्रवृत्ति नहीं मिलती है। आप जिस नर्सिंग छात्रा की बात कर रहे हैं, उसका एडमिशन मेरे यहां नहीं है।
रघुराज सिंह जादौन, संचालक सुभाष चंद्र बोस कॉलेज मुरैना
छात्रा को नहीं मिल रही स्कॉलरशिप
छात्रा को हमारे कॉलेज से दो वर्ष तक स्कॉलरशिप मिली है, लेकिन तृतीय वर्ष में दीपिका की छात्रवृत्ति डुप्लीकेसी में फंस गई है। उसका एडमिशन सुभाष चंद्र बोस कॉलेज में भी दर्शाया गया है। अब इसका जवाब वही दे सकते हैं।
दिनेश राठौर, रजिस्ट्रार बीवीएम कॉलेज
unk hin_Deva hin_Deva bho_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva